آذربایجان، ارمنیستانی عدالت دیوانینا شکایت ائتدی
ارمنیستانین دوغرودان و دولاییلی اولاراق آذربایجان تورکلرینه قارشی "ائتنیک تمیزلیک" ائتدیگی و دؤولتین ان اوست سویهسیندن اعتباراً عیرقچی و نیفرت سؤیلملری یایدیغی قید ائدیلدی
اولوسلارآراسی عدالت دیوانی، آذربایجانین، ارمنیستانی "هر جور عیرق آیریمچیلیغینین تصفیه ائدیلمهسینه دایر اولوسلارآراسی سؤزلشمهنین پوزونتوسو" گرهکجهسی ایله شکایت ائتدیگینی آچیقلادی.
بیرلشمیش میللتلره باغلی یارغی اورگانی عدالت دیوانیندان وئریلهن یازیلی آچیقلامادا، آذربایجانین، ارمنیستانی آیریمچیلیغین اؤنلهنمهسینه باغلی اولوسلارآراسی سؤزلشمهنی پوزونتودان شکایت ائتدیگی و دیواندان گئچیجی تدبیرلره حؤکم ائدیلمهسینی طلب ائتدیگی ایفاده ائدیلدی.
آچیقلامادا، آذربایجانین، ارمنیستانین آذربایجانلیلارا قارشی "میللیت و ائتنیک منشأ" قایناقلی آیریمچیلیق ائتدیگی ادعالارینا یئر وئریلدی.
ارمنیستانین دوغرودان و دولاییلی اولاراق آذربایجان تورکلرینه قارشی "ائتنیک تمیزلیک" ائتدیگی و دؤولتین ان اوست سویهسیندن اعتباراً عیرقچی و نیفرت سؤیلملری یایدیغی قید ائدیلدی.
آچیقلامادا، آذربایجانین ادعالاری آراسیندا داغلیق قاراباغین ایشغالدان قورتاریلماسی مدتینده ارمنیستانین آذربایجانلیلاری تکرار هدفه آلدیغی و "ائتنیک نیفرت قایناقلی مرحمتسیز رفتار" ائتدیگینه یئر وئریلدی.
آذربایجانین، ارمنیستانین آذربایجانلیلارین ائتنیک تمیزلیگی و مدنیتلرینین یوخ ائدیلمهسینی آماجلایان سیاستلرینین "هر جور عیرق آیریمچیلیغینین تصفیه ائدیلمهسینه دایر اولوسلارآراسی سؤزلشمه"نین سیستماتیک پوزونتوسو اولدوغونو ساووندوغو و بو چرچیوهده شکایت ائتدیگی بیلگیسی پایلاشیلدی.
ارمنیستانی آذربایجان وطنداشلارینا قارشی ائتدیگی پوزونتولارا سون وئرمهسینی ایستهیهن آذربایجان، آیریمچیلیغین اؤنلهنمهسینه باغلی اولوسلارآراسی سؤزلشمهنین گرهکلرینین یئرینه یئتیریلمهسی و دیوانین "عاجل" شکیلده تدبیر قرارلارینا حؤکم ائتمهسینی طلب ائتدی.
دیوان؛ گئچهن هفته، ارمنیستانین، آذربایجانی عینی سؤزلشمهنین پوزونتوسو گرکجهسی ایله شکایت ائتدیگینی آچیقلامیشدی.
ایلگیلیلی خبرلر
بیر آذربایجان عسگری شهید اولدو
ارمنی سلاحلی قروپلارین ائتدیگی کسکین نیشانچی آتیشی نتیجهسینده بیر عسگرین حیاتینی ایتیردیگی بیلدیریلدی
بایراموو: آذربایجان، ارمنیستانلا ایلیشکیلری نورماللاشدیرماغا حاضیردیر
جیحون بایراموو، آذربایجانین ۳۰ ایللیک ایشغالا سون قویاراق تورپاق بوتؤولویونو تامین ائتدیگینی بیلدیردی
ارمنیستان، قاراباغدا تاریخی آنیدلارین یوزده دوخسان بئشینی یوخ ائتدی
آذربایجانین مدنیت باخانی: قاراباغ یاخین گلهجکده آذربایجانین ان گؤزل بؤلگهلریندن بیرینه چئوریلهجک
azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab